EN ORIGINALSERIE FRA NETFLIX
Trodde ikke du kunne bli mer sexy.
Det at du er gravid har gjort deg til en…
Sexhulder?
Jeg skulle si gudinne, men…
Disse hormonene er bedre enn ecstasy.
Hva har du der? Ecstasy?
Jeg kan ikke. Jeg er gravid, og jeg har et møte med PR-folkene i dag.
Nei, det er ikke ecstasy.
-Foreldrene mine… -Jeg elsker dem. Er de der inne?
Nei, det er de ikke, men de pleier å si noe
om folk man står nær.
Det handler om livbåter, eller hvem man vil ha i sin livbåt
når man er ute på havet og det ikke er mye plass.
-Og Tully Hart, jeg elsker deg… -Pokker.
Jeg vil ha deg i livbåten min.
Det var bestemors ring.
Jeg må stoppe deg der. Du er… Men jeg er…
Hør her. Jeg vet at det har gått fort.
Det er helt sprøtt, men forholdet vårt har vært raskt og sprøtt.
Og jeg elsker deg.
Jeg vil tilbringe livet mitt med deg.
Jeg vil lage arme riddere til deg til frokost,
jeg vil holde deg i hånden og se barnet vårt løpe etter sommerfugler.
Jeg vil treffe deg på kafé, og når du har det travelt,
når noen spør om plassen er ledig, kan jeg si: "Nei, jeg venter på min kone."
Jeg vil være mannen din, Tully.
Max…
Saken er den…
Jeg kan ikke gifte meg.
-Nei. -Du er en flott fyr.
-Hør her… -Nei, dra på jobb.
-Hør på meg. -Vi snakkes senere.
Det er så vakkert, Kate. Du ser ut som en ekte brud.
Vær forsiktig med det, ellers blir mamma gal.
Du må ha det i bryllupet?
Tenk deg det med en blondekjole, langt slep og deg som brudepike.
-I en blå kjole. -Lilla som matcher blomstene.
-Greit. Og brudgommen? -Leif Garrett.
Bandbussen hans vil få motorstopp utenfor her, og han må låne telefonen.
Akkurat.
Og når han ser meg komme ned midtgangen, er det som om tiden står stille.
Han ser meg, men kan ikke tro det er virkelig.
Tar du Leif, Kate, og vil du tungekysse ham så lenge dere lever?
Å, Leif. Ja!
Stopp!
Hun virker intens.
New York er full av damer som det her.
Jeg gleder meg til å flytte herfra.
Vi kan få oss en leilighet og starte et ordentlig band.
Bare gjøre som vi vil.
Skulle ønske vi var der nå.
Kom inn.
-Hei. -Hei.
-Hvordan går det? -Denne greia kjemper hardt imot.
Jeg sa du burde hatt en med hekte når du er under press.
-Hvordan føles det? -Som ei renneløkke. Jeg gjorde det feil.
La meg gjøre det.
Ok.
Det er helt vilt å se deg stå her i smoking
på den største dagen i livet ditt.
Du vet at Tully skal stå for skåltalen.
Jeg tenkte også at jeg kunne si noe.
Det står ikke i programmet.
-Så… -Greit. Selvfølgelig.
-Det er greia… -Ja.
Men jeg lurte på om du kunne sørge for å få Tullys tale på video.
Ja, Mutt tar seg av det.
Kult at kjæresten din er kameramann.
Ja. Bare…
-Jeg må tilbake. -Ja.
Var du redd da du konfronterte en bevæpnet forbryter?
Jeg hadde en jobb jeg måtte gjøre. Det var viktig. Måtte få historien.
-Hva gjør du nå som du er berømt? -Vurderer mulighetene.
-Jeg elsker fatlet ditt. -Takk. Jeg lagde det selv.
Kom og få champagne, Kate.
Så beskjeden. Du hater nok all oppmerksomheten.
Tungt er hodet som bærer øreringene. Bokstavelig talt. Se.
Hør etter, damer.
Som mange av dere vet,
så er venninnetimen en viktig tradisjon i familien vår før store begivenheter.
I dag, til ære for min fantastiske og fremtidige svigerdatter, Julia,
tenkte jeg at vi kunne dele visdom om ekteskapet.
Her er mitt bidrag: Finn måter å holde lidenskapen ved live.
Enten det betyr at man setter av tid midt i uken til å elske,
ha rollespill, eller snakker om sine erotiske fantasier.
Herregud, mamma!
Bli voksne, dere to. Det er viktige råd.
Du gifter deg kanskje med Matt.
Han heter Mutt, og det er altfor tidlig å tenke på noe sånt.
-Men hvordan er sexen? -De har ikke hatt det. Katie er jomfru.
Jomfru?
Takk for det, Tully.
Du blomstrer sent.
Jeg har gjort mye rart. Alt det andre. Stort sett.
Mutt og jeg er praktisk talt…
Han er bare så sensuell,
og vi har hatt masse… opplevelser.
Ting er utmerket i min sexverden.
Enkelte ville sagt "sextraordinært".
Det er bra.
Hva med deg, mamma? Har du noe visdom du vil dele?
Hvor er han unge, kjekke mannen som jeg liker så godt?
-Hva heter han? -Johnny?
-Hvem er Johnny? -En kollega.
Johnny er jammen noe å se på, og den aksenten…
-Du bør vente med champagnen. -Jeg har sett blikkene hans på deg, Tully.
Ja. Jeg prøvde den stien et kort stykke. Det var ikke noe for meg.
Og jeg vil ikke risikere arbeidsforholdet vårt.
Kanskje du snur om og tar den stien igjen senere.
-For farlig. Ikke verdt det. -Det virker sånn, men er trygt nok.
-Kysten er klar. -Jeg vil ikke. Jeg er sammen med Chad.
Tilbake til visdommen.
Nei, han het ikke Chad.
Han var en kjekk gutt med bart.
En fisker. Så ut som Burt Reynolds.
-Seans romkamerat. -Richard. En trist historie.
Han døde i fjor. Hadde en sjelden type kreft, tror jeg.
Sean gikk ikke i detalj.
-Så tragisk. Så ung. -Ja, han var som en bror for Sean.
På en måte.
Skulle gjerne møtt ham. Sean vil ikke snakke om det.
Han liker ikke å tenke på livet sitt før, for da var ikke jeg en del av det.
Så romantisk.
Jeg har aldri sett ham kikke på en annen dame.
-Jeg føler meg så heldig. -Skål for det.
Jeg har laget perfekte arme riddere. Se her.
Æsj. Vet du hvor mange karbohydrater det er?
God morgen!
Som Tom Hanks en gang sa: "Du har m@il."
Arme riddere.
Samle sakene dine, Marah. Jeg skriver ikke lapp igjen.
Du har vel noe bedre dritt å gjøre.
Du kan ikke si sånn til henne. Lar du henne snakke sånn?
Det er PMS, sånn man har hele dagen, hver dag, hele tiden.
-Det er verre om jeg biter på. -Glad jeg får en gutt.
Skal du ha en gutt?
Jeg vet ikke, men Max er overbevist.
Han drømte om det. Tror han er synsk.
Noe som er latterlig. Og samtidig ganske søtt.
-Herregud, du er så forelsket. -Hva? Nei, det er jeg ikke.
Det er greit å være forelsket i faren til barnet. Det er faktisk bra.
Har dere tenkt å bli samboere? Det gjør det enklere å være foreldre.
Vi gjør ikke noen sam-forpliktelser. Men han har nettopp fridd.
Hva?
Ja, han holdt til og med en tale om arme riddere.
-Det var rart. -Og du stakk av.
Selvsagt. Rett hit hvor det er trygt. Foruten den tenåringen.
Jeg vet ikke. Kanskje det er et tegn fra universet.
Hva da? Arme riddere?
Du høres ut som Cloud. Universet gir ikke tegn.
Du trenger ikke gifte deg i dag,
men vær åpen for tanken om å gjøre det en dag.
Du har aldri vært så forelsket. Ikke engang i Chad, som du likte godt.
Ingen skal gifte seg. Ti stille.
Hva skal du gjøre i dag? Skal vi finne på noe?
Jeg må møte Sean hos mamma og pappa. De har fått fukt i garasjen.
Hva er det?
Skilsmissepapirer.
Du var kanskje lur. Aldri gifte seg, aldri bli skilt.
Kom. Jeg henter jakken.
Jeg stilte deg et spørsmål!
-Jeg sa hvor jeg var. -Tror du jeg er en tosk?
Jeg må få litt luft.
Katie, jeg ba deg om å sortere lekene i garasjen.
Hvorfor? De er Seans leker også.
Ikke bekymre deg for Sean. Han vil også være der.
-Jeg har besøk. -Jeg også.
Ikke krangle. Kom i gang.
Tully, Robbie, dere kan bli, men ikke forstyrr dem. Kom igjen.
Pappa blir forbanna om rumpa di lager bulk!
Ikke snakk om rumpa hennes!
-Vil du ha denne? -Ja, greit.
Kate, din heldiggris! Jeg ville ha en sånn.
Jeg lekte aldri med den.
Sean ville ha den, men fikk en fotball og jeg fikk en Easy-Bake.
Ville du bake kaker? Homo.
Jeg liker menn som kan lage mat.
-Hvordan går det her inne? -Bra. Flott.
-Ja, du vet… -Greit. Det her funker ikke.
Tully, Robbie…
-Vi ses senere. -Det er urettferdig!
Livet er urettferdig. Si ha det.
Vi ses.
-Skulle ønske du kunne bli. -Ja. Det går bra. Vi ses i morgen.
-Ok. -Ok.
-Ha det. -Ha det.
Jeg skjønner ikke det med gjestebok. Alle skriver den samme dritten.
Man trenger en vittig kommentar til slike begivenheter.
Eller finne på et Shakespeare-sitat.
Der ser du? Genial. Det er derfor jeg har beholdt deg.
-Og jeg trenger noen til å holde vesken. -Det er en ære å være veskeholder.
Jeg er glad du ringte. Jeg har savnet deg.
Jeg har savnet deg.
Skriv noe flott. Jeg skal ønske brudgommen lykke til.
Beklager, men jeg kjente deg ikke igjen.
-Trodde du var James Bond. -Hold kjeft.
-Jeg ser ut som en kelner. -En kjekk kelner.
Jeg bestilte bare høy stett, og nå…
Det er ikke for sent å trekke seg.
Vi har snakket om dette. Jeg skal gifte meg med Julia. Jeg må være lykkelig…
Ikke gift deg med feil person.
Det er ikke bra verken for Julia eller deg.
Du må la det være, Tully.
Jeg vet du savner ham, men Richard hadde ikke ønsket dette.
Richard er borte.
Jeg elsket ham og han døde.
Den delen av livet er over. Det er en pest der ute. Jeg vil leve til jeg er 30.
Ikke bare leve, men ha et liv. Jeg vil være gift og ha en familie.
Jeg fortjener å ha det alle andre får.
Ja, men dette er ikke rette måte.
Det er eneste måte! Enhver kjærlighet krever kompromiss. Det forstår ikke du.
-Unnskyld. -Unnskyld! Faen.
-Johnny! Herregud! -Beklager. Går det bra?
-Det går bra. -Ok. Beklager.
-Du ser… -Skadet ut?
Ja.
Men fatlet matcher iallfall kjolen.
Bør vi snakke om det som skjedde?
Vi var på vei for å dekke en sak, men jeg ble skutt.
-Jeg mener kvelden før, da vi hadde sex. -Det er ingenting å snakke om.
Folk gjør dumme ting når de er fulle.
Jeg er sammen med Chad igjen, så vi bør…
Bra. Flott. Ja, Chad. Han er… Nei, jeg vil ikke…
-Ok. Flott. -Venner?
-Venner. Ok. -Greit.
-Vi bør… -Ja, et håndtrykk.
-Vi sverger på lillefingeren. -Det er bindende.
Hva er så morsomt?
Bare noe Chad skrev i gjesteboken. Man måtte være der.
Hei, det er…
…litt av en kjole.
Den er kanskje grusom, men den klør iallfall.
Smil! Bruden og brudgommen vil vise dette til barnebarna.
-Hei! -Hei!
Kate.
-Den kjolen er som skapt til deg. -Den ble laget til meg.
-Jeg må finne Chad. -Ok.
Tully? Tully Hart, er det deg?
Herregud! Chad.
-Dette er sprøtt. -Du aner ikke hvor mye.
Jeg snakket om deg til Kate over arme riddere i morges.
-Gjorde du? -Hun vil si det er et tegn.
På hva?
Ingenting. Glem det.
-Kate? Hvordan har hun det? -Hun er utrolig.
Hun giftet seg med Johnny.
-Er det sant? Selvfølgelig. -De skal skilles nå.
De har en datter. Hun er fantastisk, og Kate er fremdeles best.
-Snakket dere om meg? -En lang historie. Hvordan har du det?
Jeg har det fint. Jeg underviser fremdeles.
Jeg giftet meg for noen år siden.
-Det er henne. Sarah. -Hun er pen.
Og veldig smart. Hun er barnelege. Og vi har fått et par unger.
Dette er Indy og Niko.
-Pokker… -Ja.
Du dro og fikk deg et helt liv.
Jeg kunne ikke lengte etter deg for alltid.
Men jeg prøvde.
Og hva med deg? Har du kjæreste?
Faktisk…
…så er jeg sammen med en fantastisk fyr.
Ikke en jeg trodde jeg ville falle for.
Og vi gir ikke mening på noen måte, men det spiller ingen rolle.
Jeg er lykkelig.
Han er personen jeg vil ha i livbåten min.
Ja.
-Du kan ikke parkere der. -Hva skjer?
Tully Hart.
Hei, Tully.
Faen… Hva skjer?
Jeg er antakelig full av hormoner, men det spiller ingen rolle.
-Går det bra, kjære? -Nei. Ja. Jeg vet ikke.
Jeg er lei av å løpe fra forpliktelser. Jeg vil løpe mot noe.
Mot deg og oss. Jeg vil være sammen med deg i livbåten.
Jeg vil at barnets foreldre skal være gift.
Jeg vil du skal bli familien min. Umiddelbart.
I går.
For alltid.
Max Brody, vil du gifte deg med meg?
-Du er veldig uforutsigbar. -Jeg vet det.
Og jeg elsker det.
Og jeg elsker deg.
-Vil du gifte deg med meg? -Visst faen.
Jeg elsker deg.
Å, faen.
Å nei. Faen!
Herregud!
-Moren din ba om ekstra glass. -Lukk døren!
Hjelp! Hva skjedde?
Jeg har ødelagt bryllupet. Broren min vil hate meg.
Nei, vi kan fikse det.
Ja, det går bra.
-La oss operere litt på den her. -Hvordan?
Vi får ta litt her, og så…
lapper vi litt på denne ødelagte siden.
-Ok. -Og…
Se der.
Den ser da mye bedre ut. Tipp topp!
Jeg hjelper deg, Mularkey. Vi får…
-Vi må ha mer glasur på denne siden. -Du fikk litt på dressen din.
Nå er det jeg som blir kakebanditten.
-Det er ikke morsomt! -Nei.
-I verste fall spiser vi oss ut av det. -Er det den feilfrie planen?
-Sean, jeg er så lei for det! -Alt i orden.
-Vi fikser det. -Det er min skyld…
Ok…
Det er ikke noe vi kan gjøre nå.
Alle får roe seg, så jeg ikke får hjerteinfarkt.
-Selvfølgelig. -Vi er rolige.
Ok.
Jeg er lei for det.
Det går bra. Jeg forventet at noe slikt ville skje.
Hva mener du?
Det er ikke med vilje, men du er bare Kate.
Det er som piñata-katastrofen da jeg var åtte,
da du knuste frontruta, eller da du satte fyr på låven.
Jeg satte ikke fyr på låven. Litt høy…
Det er sånt som skjer når du er i nærheten.
-Du kan ikke noe for det. -Dette kunne skjedd med enhver.
Jeg gjør så godt jeg kan.
Ja, men kan vi la være å la dagen i dag handle om deg?
Denne dagen kunne ikke handlet mindre om meg.
Du ba meg ikke engang om å holde tale. Klaget jeg da du spurte Tully og ikke meg?
-Du klager nå. -Det er ikke det…
Jeg aksepterer… at du har et bedre forhold til Tully.
Og jeg aksepterer at du av en eller annen grunn
ikke har plass til meg i livet ditt.
Jeg håpet at i dag ville være annerledes.
Jeg orker ikke dette nå.
Se her, Sean.
-Jeg elsket den. -Jeg også. La meg få se.
-Husker du da vi fikk den? -Crand Canyon-turen.
Da mamma og pappa kranglet hele veien i bilen.
Du…
Om jeg forteller noe, lover du ikke å si det til dem?
-Ja. -Vel…
For en stund siden skulket Tully og jeg, og vi så mamma med en mann.
Hva?
De satt og snakket sammen inne, veldig nær hverandre.
-En reparatør? -Det var ikke det.
Mamma gjør ikke sånt. Det er galskap.
-Jeg så det. -Hva?
To som satt sammen? Ikke vær dum.
-Jeg er ikke dum! -Du kunne lurt meg.
Herregud.
Herregud. Pappa blir så forbanna.
-Som om Katie-bjørn får problemer? -Hold kjeft!
Du forstår ikke! Alt er så enkelt for deg!
Hvorfor hater du meg?
Skal pappa kvitte seg med den?
Han tror han skal fikse den en dag. Jeg har gitt opp.
Vi må prioritere å fjerne ting fra den veggen så fyren får undersøkt den.
-Mamma og pappa sa aldri noe. -Selvfølgelig ikke.
-Hva mener du? -Ingenting. Ta den andre enden.
Hvordan går det?
Forfremmelsen er stressende, men alt er bra med barna.
Jessie er fokusert på dansingen, og Luka kom inn ved Princeton.
-Vi skal til Italia til sommeren. -Mamma sa det. Alt er visst perfekt.
Hva med deg? Mamma sa du sluttet i jobben.
Jeg kunne ikke bli da de trykket artikkelen om Tully.
Den var brutal. Hun klandrer ikke deg, i det minste.
-Hvorfor skulle hun det? -Hun gjør ikke det.
Vi snakket i en times tid her en kveld. Max høres flott ut. Det er fint for henne.
Snakket du med Tully i en time?
Vanligvis skriver vi e-post, men vi snakkes en gang i måneden.
Var den noen gang passende?
Bud er en komplisert fyr.
-Det er han ikke. -Nei.
Han bekymrer seg for deg. Mamma også.
Jeg får en ny jobb.
Det handler mer om separasjonen.
Det er faktisk en ordentlig skilsmisse. Papirene kom i dag.
Du kan alltids ombestemme deg. Alle ekteskap har problemer.
Har de?
Generelt sett har ekteskap problemer. Det trenger ikke å være over for det.
For meg må det det. Jeg holdt fast lenge.
Jeg elsker ham, men noen ganger er det modigst å vite når man må gi slipp.
Jeg gifter meg med Max!
-Hva? -Møt meg ved lysthuset i Harbor Park.
-Hva skjer? -Er det Sean? Ta ham med!
Du kan ikke bare…
Vi skal visst til lysthuset i Harbor Park for å se Tully gifte seg.
Ok.
-Hva gjør du? -Skriver talen min.
-Har du ikke skrevet den? -Jeg har prøvd.
Hver gang jeg prøver, høres det bare så falskt ut.
-Fordi du elsker Sean? -Hva?
-Jeg vet ikke. -Nei!
Kanskje fordi jeg ikke vet hva kjærlighet er.
-Det gjør du. -Så hvorfor kan jeg ikke si det til Chad?
Det er tre ord.
Det er tre store ord.
-Du sier det når du føler det. -Jeg tror ikke jeg kan føle det.
Derfor er ikke jeg den rette til å skrive talen.
La meg skrive den.
-Vil du? -Jeg vet hva jeg skal si.
Flott.
Dette er mer skremmende enn et væpnet ran.
Sean, det er så mye jeg vil si til deg.
Du er som en bror, som betyr at vi driver hverandre til vanvidd,
men jeg stiller alltid opp for deg.
Husker du leken View-Master?
Man setter inn slides og ser i kikkhullet
og blir transportert til Grand Canyon, Eiffeltårnet eller pyramidene.
Et flatt prospektkort kommer til live på magisk vis.
Å forelske seg er som å se livet sitt i en View-Master.
Du så ikke verden som flat, men plutselig finnes nye dimensjoner.
Kjærlighet forandrer alt.
Det kan være skummelt å ta spranget. Det er som å stå ved Grand Canyon.
Det å gi et annet menneske ditt hjerte, det er å gi dem din fulle tillit.
Noen ganger kan veien bli humpete…
…men det er verdt det for utsikten.
For Sean og Julia.
Han var ikke så interessert i damene. Vi ble faktisk litt bekymret.
Ikke jeg. Jeg visste alltid at Seany ville finne den rette jenta en gang.
-Det gjorde han. -Ja.
Unnskyld. På tide med smertestillende. Tas med mat.
-Kan jeg ikke sniffe dem? -Bare om du vil bli båret hjem. Her.
Denne veien.
-Kan jeg spørre deg om noe? -Ja, Johnny?
Tror du hun elsker Chad?
Den kjærligheten hun snakket om i talen sin,
den som er ekte, skremmende, men verdt det.
Hei. Kate!
Jeg vet du prøver å beskytte henne.
Tror du det er det det handler om?
Du prøvde å kysse meg den kvelden på kontoret.
Ja. Hva faen, Johnny? Noen dager senere lå du med Tully.
Du sa at det var meg du tenkte på i El Salvador med en pistol i tinningen.
Du tenkte på meg.
-Sa jeg det? -Ja. Var det bare en løgn?
Noe du sa fordi du var full, fordi du ville få deg et ligg?
Nei.
Jeg tenkte på deg.
Men jeg visste ikke hva det betydde.
Du og jeg… Du er bare så enkel å ha med å gjøre.
Men det er Tully du vil ha i senga. Jeg skjønner. Det er originalt.
Nei, det handler ikke om sex. Det hun sa i talen, det er den ekte Tully.
-Det er det jeg er interessert i. -Jeg skrev talen, din jævla idiot!
Jeg tenkte på deg. Jeg tenker mye på deg.
Men det er komplisert.
Du er en god person, Mularkey, og jeg…
Det er ikke jeg.
Det er bare pisspreik, Johnny Ryan.
Jeg er ikke en porselensengel på en pokkers pidestall.
Jeg er en snuskete og komplisert kvinne. Det vil du aldri få se. Glem det.
Jeg bryr meg ikke. Ha det moro mens du jakter på drømmen.
Jeg skal være sammen med en som vil ha meg.
Jeg erklærer kakekrig! Angrip, strøssel!
Der er du.
La du merke til at jeg var borte?
Unnskyld, men jeg har ikke helt vært meg selv.
På grunn av Johnny?
-Daytona, vil du fullføre det? -Er det mer? Den var så god!
Man må være glad i noen for å kjefte sånn på dem.
Jeg vil ikke være det.
Jeg er lei for det.
Du er en så flott fyr.
Det har vært mitt livs beste opplevelse
å få føle meg som Kate Mularkeys mann.
Hvor lang tid skal jeg gi faren din før jeg redder Chad fra vitsene hans?
Han har det visst bra. Det er søtt at han vil bli kjent med oss.
Ja.
Det er det.
Se på dem. De passer så godt sammen.
Jeg håper han er lykkelig.
Lurer på om jeg får det de har.
Du vil få kjærligheten du alltid har drømt om, og det vil bli magisk.
Leif-Garrett-motorstopp- foran-huset-magisk.
-Det vil du også. -Ikke faen. Faen ta kjærligheten.
Er det for sent å ta det med i talen?
-Skål. -Skål.
Når jeg er en gammel peppermø, vil jeg fremdeles ha deg.
Jepp.
Herregud, trodde du noen gang at jeg ville gifte meg?
-Jeg er ikke engang full. -Jeg så ikke for meg det her.
Nå ser du på meg som om jeg er gal, noe jeg må være.
Dette er galskap,
men det var du som fikk meg til å se etter tegn fra universet.
Jeg støtter deg hundre prosent…
om du er sikker på at det er det du vil gjøre.
Jeg er sikker.
Så sikker som jeg kan bli.
Jeg ser for meg en framtid med ham.
En familie.
Han føles… som hjemme.
Jeg innrømmer at det skremmer livet av meg, men det er dette jeg vil.
Lukk øynene.
Se hva jeg fant i garasjen til foreldrene mine.
Nå har du noe lånt.
Herregud.
La oss feste det.
-Jeg ser ut som en ekte brud. -Ja, det gjør du.
Ikke ille for et hastbryllup for en middelaldrende dame.
Da Tully ba meg om å forrette i bryllupet hennes, for 2,5 timer siden,
så jeg det som den største utfordringen i min karriere.
Hvem som helst kan bli en vigsler på internett.
Den kjøligheten du merker i luften kan være Seattle på høsten,
eller det kan være brudgommen, Max Brody. Han er iallfall en kaldblodig mann.
-Hyggelig å treffe deg. Jeg er Johnny. -Hyggelig.
Velkommen i familien.
Den kjøligheten er ikke været eller brudgommen vår, Max Brody.
Det er helvete som fryser til is, for ingen av oss trodde
vi ville oppleve at Tully Hart giftet seg.
Ekteskap…
Det er grunnleggende.
Det er som bindingen av molekyler, de forenes,
og man ender opp med å føle hverandres…
Alt.
Man forplikter seg til alt. Ekteskapet er tøft.
Enkelte av oss mislykkes, men når molekylene trekkes fra hverandre…
…blir vi for alltid forandret av den kjærligheten.
Vi bindes sammen for alltid.
Dere vil gjøre feil.
Mange…
Mange feil.
Og dere vil tilgi hverandre igjen og igjen…
og igjen.
For det er alt. Det er smerte og glede.
Når dere velger hverandre, her og nå,
vil dere uansett aldri bli som før, men det er verdt det.
Tar du denne mannen?
Ja.
-Tar du denne kvinnen? -Ja.
Ser man det. Passer perfekt.
Du kan kysse bruden.
Vi gjorde det!
-Det var en skikkelig utført vigsel. -Takk.
Jeg tenkte på hva du ville sagt.
Du var alltid en bedre skribent.
Skulle ønske ikke alt var fortid.
Sagt av den bedre skribenten.
Jeg prøvde nesten å få henne til å ombestemme seg. Det gikk så fort.
Du må gi slipp.
Så lenge det er det hun vil.
Det er det som betyr noe.
Jeg fikk dette i dag.
Advokaten min mente jeg burde få gjort alt sånt før jeg dro til Irak.
Takk.
-Mamma og pappa lurer nok nå. -Vi vil få skikkelig trøbbel.
-Men enn da jeg knuste frontruta. -Jeg gjorde det.
Da den greia falt ned og knuste frontruta.
-Det var min skyld. Vi lekte. -Vi lekte ikke. Vi kranglet.
-Pappa ga meg husarrest. -Greit. Vi får være enige i å være uenige.
Enig.
Men jeg har rett. Jeg bare sier det.
Beklager at jeg var en dritt den gangen.
Jeg var så sint. Jeg prøvde å leve opp til alle deres forventninger.
Du var perfekt for dem akkurat som du var.
Se på meg nå. Arbeidsledig, offisielt skilt.
Jeg vet hva du vil si. At jeg ikke skal gi opp.
-Jeg burde jobbe hardere. -Jeg vil ikke si det.
Jeg beundrer deg som vet når du skal slutte å streve eller late som.
Kan ikke forestille meg det.
Selvfølgelig ikke. Du og Julia er som et par i en klassisk film.
Jeg var så misunnelig på dere.
Var du?
Selvfølgelig.
Dere passer så godt sammen.
Dere ønsker det samme her i livet.
Dere har oppdratt eksepsjonelle barn
som ønsker å tilbringe tid med familien og dra på ferie uten å krangle.
Jeg tror ikke jeg har sett dere krangle.
Ja, vi er et bra team.
Det eneste er at jeg får en tom følelse…
…av og til.
Så lenge jeg kan ignorere den og presse den ned, begrave den…
…så er alt bra.
Men i det siste har den begynte å bråke igjen.
Det høres vanskelig ut.
Vil du love ikke å si noe til mamma og pappa?
Jeg…
Jeg er homofil.
Du er…
-Er du? -Jeg forventer ikke at du forstår.
Jeg forstår, men jeg må bare ta det til meg.
-Tully sa ingenting? -Visste Tully det?
-Ja, siden high school. -Siden high school?
-Hun så meg og Robbie… -Du og Robbie?
Herregud, jeg var alltid så forelsket i ham.
Ikke rart han aldri så på meg.
-Beklager. -Jøss. Tully sa ingenting.
Jeg ba henne sverge ikke å si noe, om det hjelper.
Ja, det hjelper faktisk.
Jeg forsto ikke hvorfor du sto så nær henne.
Det var annerledes. Du er søsteren min.
Det er leit du ikke kunne si noe.
-Jeg sier det nå. -Ok.
Takk.
Du har gjort meg til verdens lykkeligste mann, Mrs. Brody.
Jeg beholder navnet mitt.
Ja, selvfølgelig.
Men du kan kalle meg for Mrs. Brody i kveld.
-Som et rollespill. -Ok, det skal jeg.
-Få den sexy rumpa di ut hit, kone. -Jeg tar den tida jeg trenger, mann.
Herregud, Max!
Tekst: Tina Shortland